Kana Imōto
Kana Imōto (jap. 加奈～いもうと～ = Kana～Imōto～; Kana: jaunesnioji sesuo) – japonų vizualinis romanas, kurį sukūrė ir 1999 m. išleido „Digital Object“. „G-Collections“ buvo išverstas į anglų kalbą ir išleistas 2002 m. Daugumos fanų laikomas vienu geriausių vizualinių romanų, išleistų į anglų kalbą. Lietuvoje dar nėra išleistas. Kana Imōto priklauso pasimatymų simuliatorių subžanrui, kuriame pilna tragiškų įvykių ir yra skirti tam, kad emociškai sujaudintų žaidėją. Taip pat priklauso žaidimų, mangos ir anime subžanrui, kuriuose yra kraujomaišiškų santykių. Peržaisti žaidimą iki vienos pabaigos užtrunka nuo 5 iki 10 valandų. Pasakojimas yra apie Taką ir jo jaunesne seserį Kaną, pasakojant iš Tako perspektyvos. Pasakojimas pradedamas tada, kai Kana turėtų pradėti eiti į gimnaziją ir pasineriama į praeitį, susipažįstant su draugyste tarp brolio ir sesers. Žaidimas yra vizualinis romanas, kuriame rodomos scenos ir veikėjai yra antrame plane, kol veikėjų dialogai ir Tako pasakojimas vaizduojamas tekstu. Taip pat naudojama muzika ir garso efektai. Pasakojama nedideliu tempu, todėl plėtojantis istorijai žaidėjas gali susitapatinti su Taka (ir Kana). Žaidimo eigoje, žaidėjas susiduria su maždaug 30 sprendimo taškų, kurie nulemia, kuria kryptimi eis siužetas ir galiausiai, kokią pabaigą žaidėjas pasieks. 'Kana Imōto yra eroge žanro ir turi erotinių scenų. Jis parduodamas tik keliose internetinėse parduotuvėse. Dėl šio riboto pasiekiamumo, žaidimas ganėtinai mažai žinomas tarp JAV ir Europos žaidėjų. Iš pradžių žaidimas buvo sukurtas Windows platformai. Po to Mac OS versija buvo išleista 2001 m. 2003 m., „Panther Software“ paskelbė planus išleisti Xbox versiją, kurie galiausiai buvo atšaukti 2005 m. gegužę, po daugelio atidėliojimų. Originali D.O. išleista versija dabar nebeplatinama. 2004 m. išleistas leidimas skirtas Windows, pavadinimu Kana… Okaeri‼ (加奈⋯おかえり！！ – „Kana… Sveika sugrįžusi namo!“). Šis naujas leidimas išlaiko originalią siužeto liniją, tačiau turi naują veikėjų dizainą ir yra pilnai įgarsintas.